Ο Ρόλος των Νοσηλευτών στον Έλεγχο Νοσοκομειακών Λοιμώξεων στη ΜΕΘ
Creators: name: Πηλός, Παναγιώτης Ραφαήλ Ιωάννη
Publisher: name: Aristotle University of Thessaloniki
Year: 2024
Subjects: Νοσοκομειακές Λοιμώξεις
Μονάδα Εντατικής Θεραπείας
Νοσηλευτικό Προσωπικό
Nosocomial Infections
Intensive Care Unit
Nursing Staff

description: Εισαγωγή: Οι νοσοκομειακές λοιμώξεις στις ΜΕΘ αποτελούν ένα σημαντικό πρόβλημα υγείας με υψηλή νοσηρότητα και θνητότητα που μπορεί να προληφθεί μέσω της εφαρμογής κατάλληλων μέτρων. Σκοπός: Η διερεύνηση του ρόλου, των αντιλήψεων, των γνώσεων και των πρακτικών των νοσηλευτών για την πρόληψη και τον έλεγχο νοσοκομειακών λοιμώξεων στη ΜΕΘ και η αναγνώριση των θετικών και αρνητικών παραγόντων επιρροής τους. Υλικό και Μέθοδος: Το υλικό της συστηματικής ανασκόπησης αποτέλεσαν 20 πρωτογενείς μελέτες, που ανευρέθηκαν μέσω των βάσεων δεδομένων PubMed και Google Scholar, χρησιμοποιώντας τη μεθοδολογία PRISMA, κατά το χρονικό διάστημα Μαρτίου-Απριλίου, 2023. Αποτελέσματα: Βρέθηκε ότι ο ρόλος των νοσηλευτών ΜΕΘ, ιδιαίτερα των νοσηλευτών επιτήρησης λοιμώξεων, είναι πολύ σημαντικός για το σχεδιασμό, την οργάνωση και την εφαρμογή προγραμμάτων πρόληψης. Οι νοσηλευτές επιτήρησης, μέσω κατάλληλης εκπαίδευσης, είναι σε θέση να εκπαιδεύουν, να συμβουλεύουν και να επιβλέπουν τους επαγγελματίες υγείας για τη συμμόρφωση με τις πρακτικές πρόληψης λοιμώξεων, προάγοντας τη συνεργασία και διευκολύνοντας τη λήψη αποφάσεων. Το επίπεδο γνώσεων των νοσηλευτών για την πρόληψη των λοιμώξεων δεν ήταν ικανοποιητικό, οι αντιλήψεις για τη χρησιμότητα των μέτρων ήταν μέτριες προς ικανοποιητικές και οι εφαρμοζόμενες πρακτικές δεν ήταν οι ενδεδειγμένες. Βρέθηκε πλημμελής τήρηση των βασικών μέτρων, υγιεινή των χεριών και χρήση μέσων ατομικής προστασίας, ακόμη και επί ικανοποιητικών γνώσεων, αλλά επί παροχής εκπαίδευσης αυξήθηκαν τόσο οι γνώσεις όσο και οι πρακτικές και μειώθηκε η επίπτωση των λοιμώξεων. Θετικοί παράγοντες επιρροής αναδείχθηκαν το γυναικείο φύλο, το ανώτερο εκπαιδευτικό επίπεδο, η μεγαλύτερη ηλικία και προϋπηρεσία στη ΜΕΘ, ενώ αρνητικοί, ο φόρτος εργασίας, η υποστελέχωση, η απουσία εκπαίδευσης στην εργασίας, η έλλειψη υποστήριξης και καθοδήγησης και η απουσία κουλτούρας υπέρ της πρόληψης των νοσοκομειακών λοιμώξεων. Συμπεράσματα: Η εκπαίδευση των νοσηλευτών στην εργασία και η ενδυνάμωση του ρόλου τους για την αποτελεσματική εφαρμογή προγραμμάτων πρόληψης νοσοκομειακών λοιμώξεων στη ΜΕΘ είναι πολύ σημαντικές.
description: Introduction: Nosocomial infections in ICUs are a major health concern with high morbidity and mortality, which can be prevented through the implementation of adequate measures. Aim: The investigation of the role, perceptions, knowledge and practices of the nurses to prevent and control nosocomial infection in the ICU and the recognition of the positive and negative influencing factors. Material and Method: 20 original studies were the material of the present systematic review, retrieved through the databases PubMed and Google Scholar, using the PRISMA methodology, during the period of March-April, 2023 Results: The role of the ICU nurses, particularly of infection control nurses, was found very important in designing, organizing and implementing prevention programmes. Infection control nurses, through appropriate training, are in the position to educate, consult and supervise the healthcare professionals regarding their compliance with infection control practices, enhancing collaboration and facilitating descion-making. The nurses’ knowledge level about infection prevention was not satisfactory, their attitudes towards the usefulness of the measures was moderate to satisfactory and the implemented practices were not appropriate. Insufficient compliance with the basic measures, hand hygiene and use of personal protective equipment, was found even when knowledge was satisfactory, but through education both knowledge and practices were increased and infection prevalence decreased. The positive influential factors were female gender, higher educational status, older age and more years of work in ICU, while the negative ones were overload, understaffing, lack of education at work, lack of support and guidance and lack of an organizational culture in favour of nosocomial infection prevention.